Suveduur 20. augustil: Rein Rannap räägib kontserdi eel muusikast ja endast
#000003
Enne õhtust suurkontserti põikab stuudiost läbi muusik, helilooja ja arranžeerija Rein Rannap ning räägib lahti õige mitu asja. "Kergemat muusikat on sama raske teha kui klassikalist muusikat," ütleb ta muuseas. Saatejuht on Piret Kooli.
#000004
Saatekülaline on muusik, helilooja ja arranžeerija Rein Rannap, kes õhtuse kontserdi eel meenutab aegu rohkem kui 30 aastat tagasi. Rannap räägib, kuidas nad koolivendadega olid Eesti iseseisvumise osas lootuse kaotanud ning mis mõtted teda tabasid, kui ta 20. augustil 1991 raadiost kuulis, et Eesti on taasiseseisvunud.
#000005
Koolist siin- ja sealpool ookeani tuleb samuti juttu, ka sellest, kuidas Rannap Kadriorus kohvikumuusikuna kuu aega töötas enne kui koolis teada saadi ja see ära keelati. "Ma sain selle kuu aja jooksul väga suure kogemuse," räägib pianist. "Mitte ainult repertuaari suhtes, kõige suhtes: ansamblitunnetus, teiste muusikute kuulamine, noodist lugemise kogemus, publiku ees esinemine. See oli väga väike, aga väga vajalik periood."
#000007
Loomulikult on juttu loomingust. Rannap ei eita, et tema varasemal perioodil loodud laulud on publikule ja muusikutele rohkem meele järgi kui uuemad. "Mõnda oma meloodiat olen ma end leidnud juba paarkümmend korda uuesti orkestreerimas, aga kui see inimestele meeldib, siis tuleb seda ju teha," nendib ta.
#000009
Ansambli Ruja laulud on Rein Rannapi loomingus erilisel kohal. "Jah, ma kirjutasin neid palju, aga neil oli ka kohe väljund. Laulude juures on oluline tekst, aga praegu pole minu meelest just palju häid tekstikirjutajaid," ütleb ta. "Minu muusikat peetakse sageli liiga piiripealseks, ma olen alati püüdnud ühendada klassikat ja kergemat poolt, kuigi see lahterdamine on vägivaldne.Ent kergemat muusikat on sama raske teha kui klassikalist muusikat," on ta resoluutne.
#000010
Räägitakse veel õhtusest kontserdist, esinemiseks valmistumiseks, muusika kuulamisest laiemalt ning rockansambli ja sümfooniaorkestri ühendusest sündivast jõust ning selle vastandist – intiimsusest. "Selge on see, et rohkem saab värve ja emotsioone;" kinnitab Rein Rannap. "Tordil on kirsse mitu kihti!"
#000011
20.08.2020 13:05Suveduur 20. augustil: Rein Rannap räägib kontserdi eel muusikast ja endast
#000014
Mihhail Gerts räägib festivalist TubIN 2023; TÜ raamatukogu muusikaosakond tähistab 40. sünnipäeva vinüülplaatide ja konverentsiga.
#000024
Kontserdisaalis: Gustav Mahleri suurejooneline "Ülestõusmissümfoonia"
#000030